Tom Kruzning “Uddalab bo‘lmas topshiriq-8”ni suratga olish maydonchasidagi suratlari tarqaldi. Aktyorning semirib ketgani muxlislar e’tiroziga sabab bo‘ldi

Amerikalik aktyor Tom Kruzning ko‘rinishi karantindan keyin sezilarli darajada o‘zgarib ketgan. Yaxshigina vazn to‘plagani yetmagandek, yuzini qildirgan plastik jarrohligi ham omadsiz chiqqan.

Kembrijdagi aerodromda “Uddalab bo‘lmas topshiriq-8” (Mission: Impossible)ni suratga olish maydonchasida ko‘rinish bergan Tomning tashqi ko‘rinishidagi keskin o‘zgarish muxlislarning hayratiga sabab bo‘lgan.

Kruz 2021-yilning oktabrida o‘g‘li Konnor bilan San-Fransiskodagi beysbol o‘yiniga borganida ham shunday holat bo‘lgandi. Ijtimoiy tarmoq foydalanuvchilari tribunada o‘tirgan aktyorni tanimagan. Shundan keyin Tom yuz ukollaridan foydalangani uchun muxlislar tomonidan tanqid qilingan.

“Men bu Tom Kruz ekaniga ishonmayman. Uning yuzi shunchalik to‘lishganki”, “Fillerlardan ehtiyotkorlik bilan foydalanish kerak”, — deb yozib qoldirgan ijtimoiy tarmoq foydalanuvchilari.